Pierre Spies en ander kenners praat aanlyn met die mannePierre Spies (foto verskaf) Ons leef in ŉ tyd waarin soveel mans gebuk gaan onder geweldige druk. Mans wat probeer wees wie hul ouers, baas of vriende wil hê hulle moet wees. Mans wat ten alle tye die beste vir hul families en kinders wil gee. Met vandag se ekonomiese en sosiale uitdagings is dit nie altyd maklik om jou Godgegewe doel uit te leef nie. Hoe hardloop jy dié wedloop van die lewe? Vanjaar se tema van Finesse en Laeveld Agrochem se MansGenoeg!-geselligheid is Hardloop jou eie wedloop! en is net wat ŉ man nodig het om sy drome waar te maak. Tydens dié gewilde jaarlikse byeenkoms op Donderdag 8 Julie, deel ŉ paar bekende manne wat al ŉ pad gestap het hul ervarings. Kom luister na die Springbok-agsteman Pierre Spies (sien video onderaan die artikel), lewensafrigter Jannie Putter, sakeman Wouter Snyman, entrepreneur en skrywer Wilco Naumann en sakeman Dwain van Rensburg. Hulle gaan verskeie onderwerpe bespreek wat elke man raak. By die geleentheid word die boek Mans genoeg! ook bekend gestel. Hierdie boek bevat raad oor hoe om met jou seun oor geloofswaarhede te gesels. Leer by pa’s soos Jannie Putter, Wouter Snyman en Michael Mol die waardes wat jou seun sal help om geestelik standvastig te wees – geloofswaarhede soos die belang van hegte verhoudings, geestelike leierskap en die rol van die pa. Pa’s het ’n Godgegewe rol om hul gesinne te beskerm en te versorg. Hulle streef ook daarna om hulle seuns lewenslesse en -wyshede te leer sodat hulle eendag eerbare mans sal wees. Die geleentheid vind Donderdag aanlyn van 19:00 tot 21:00 plaas. Bespreek jou kaartjie voor Woensdag 7 Julie vir slegs R79 in plaas van R99. Indien jy nie op die spesifieke tyd kan inskakel nie, sal jy ŉ skakel ontvang om dit binne ŉ maand te kyk. Jy kan ook nou al die boek bestel teen slegs R119 in plaas van R149.